KESÄTYÖ.fi-info: Nollatilanteesta kesätöihin
2025-12-09 06:30 - 07:15 UTC | Teams
Haluamme yhdessä Lasten ja nuorten säätiön kanssa varmistaa, että yhä useampi nuori saa onnistuneen alun työelämässä. Siksi olemme pääyhteistyökumppanina perustamassa uutta Kesätyö.fi-palvelua, josta nuoret voivat hakea kesätöitä nollatilanteessa, ilman työkokemusta. Palvelu kokoaa kesätyöpaikat yhteen, helposti löydettäväksi ja se on suunnattu ensimmäisiä työkokemuksiaan hakeville 15-25-vuotiaille nuorille. Se on paras paikka aloittaa työnhaku.
Toivomme, että jäsenistömme lähtee innolla mukaan tarjoamaan kesätöitä Kesätyö.fi-palvelussa ja auttamaan nuoria nollatilanteesta eteenpäin.
Tervetuloa 9.12. klo 8.30-9.15 Teamsin kautta järjestettävään infoon kuulemaan, miten voit ilmoittaa kesätyöpaikkasi maksutta tämän vuoden loppuun mennessä. Infossa Suomalaisen työn viestintä- ja markkinointiryhmän päällikkö Hanna Malinen kertoo miten jäsenyritykset voivat hyödyntää Nollatilanne-kampanjaa, luo katsauksen viime keväänä tehtyyn Nollatilanne-tutkimukseen ja kertoo uudesta Kesätyö.fi-yhteistyöstä.
Tämän jälkeen siirrytään tositoimiin: Lasten ja nuorten säätiön ohjelmapäällikkö Heidi Harju ja projektipäällikkö Joni Nissilä näyttävät käytännössä, miten kesätyöpaikkailmoitus tehdään Kesätyö.fi-palvelussa ja jakavat vinkit onnistuneeseen kesätyörekryyn. Perehdytys kestää noin 45 minuuttia, jonka jälkeen on aikaa vielä osallistujien kysymyksille.
Vaikka et pääsisikään osallistumaan, kannattaa silti ilmoittautua, sillä lähetämme tilaisuuden tallenteen kaikille ilmoittautuneille!
NÄYTTÄKÄÄ, ETTÄ OLETTE PARAS PAIKKA ALOITTAA

Kun ilmoitatte kesätyöpaikkanne Kesätyö.fi-sivustolla, saatte käyttöönne Paras paikka aloittaa -merkin ja valmiit viestintämateriaalit, joilla teidän on helppoa kertoa mukana olostanne ja haastaa muut työnantajat mukaan. Annetaan merkin näkyä ja viestin kuulua erityisesti 15.1.2026, kun palvelu julkistetaan.
Ollaan mukana varmistamassa, että jokainen nuori löytää parhaan paikan aloittaa!
Ilmoittaudu alta mukaan infoon!
Tilaisuus on maksuton jäsenyritystemme henkilöstölle ja se järjestetään Teams-alustalla. Osallistumislinkki lähetetään ilmoittautuneille ennen tilaisuuden alkua. Info on katsottavissa jälkeenpäin extranet-jäsenpalvelun aineistoista.
